וילמוש בוקור

וילמוש בוקור (במקור בלומנשטוק,<ref>Az engedélyt tartalmazó BM rendelet száma/évszáma: 87660/1903. Forrás: MNL-OL 30790. mikrofilm 1369. kép 3. karton. Névváltoztatási kimutatások 1903. év 4. oldal 3. sor</ref> בהונגרית: Bokor Vilmos; בונהאד, 2 ביוני 1897<ref></ref> – בודפשט, 29 בפברואר 1984)<ref>[https://adtplus.arcanum.hu/hu/view/MagyarNemzet_1984_03/?query=%22Bokor%20Vilmos%22&pg=199&layout=s Elhunyt Bokor Vilmos] (1984. március 17.) Magyar Nemzet, 47. évfolyam, 65. szám</ref> <ref></ref> היה צייר יהודי-הונגרי.

==קורות חיים==
וילמוש בלומנשטוק נולד במשפחה יהודית. אביו, יעקב בלומנשטוק (1845–1913), היה מורה בקהילה היהודית של בונהאד וכן המחנך הפרטי של ילדי משפחת פרצל (משפחת אצולה ממוצא גרמני שאבי המשפחה היה גנרל בצבא ההונגרי), ואמו הייתה רוזה טאוב (1862–1944).<ref></ref> בשנת 1915 סיים את לימודיו בבית הספר התיכון הלותרני בבונהאד. הוא שירת בחזית במלחמת העולם הראשונה ונפצע קשה בלחימה סביב פיאבה (Piave). לאחר שחרורו החל את לימודיו בפקולטה למשפטים של אוניברסיטת בודפשט (כיום אוניברסיטת אטווש לוראנד), במקביל למד בבית הספר הפתוח של הצייר בלה איוואני-גרינוולד ובין 1918 בין 1923 היה תלמיד פרטי של אישטוואן רטי. הוא למד ציור ב-1923 באקדמיה ז'וליאן בפריז ולאחר מכן לזמן קצר אצל ארנה ברטה (מקודם: בראון). הוא סיים את לימודיו באוניברסיטה ההונגרית לאמנויות יפות ב-1924 ומאותה שנה השתתף בקביעות בתערוכות של היכל האמנות (בודפשט) ושל הסלון הלאומי בבודפשט. בין השנים 1927–1929 יצא לסיור לימודי באיטליה ובילה תקופה ארוכה ברומא. ב-1930 השתתף בביאנלה ה-17 בוונציה. הוא העדיף לעבוד עם צבעי מים, צייר שתי סדרות על גשרי בודפשט המופצצים על הדנובה ועל בודפשט ההרוסה במלחמת העולם השנייה. לאחר מכן סייר ברומניה, בולגריה, צ'כוסלובקיה, פינלנד וברית המועצות והנציח בתמונות את הנופים שראה שם. מתחילת שנות ה-50 של המאה ה-20 עבד כראש אגף ב"קרן האמנות של הרפובליקה העממית ההונגרית", ולאחר מכן כמנהל האמנותי של חברת גלריית תמונות. הוא פרש ב-1976. בציורו כיכב תיאור הטבע והנוף בתפקיד בלעדי.

אשתו הייתה ארז'בט גראנאט.

== תערוכותיו המרכזיות ==
* נירג'האזה (1927)
* הסלון הלאומי (בודפשט, 1929)
* הביאנלה ה-17 בוונציה (קבוצתי, 1930)
* מועדון האמנים (בודפשט, 1933)
* גלריית צ'וק (בודפשט, 1959)
* אולם דרקוביץ' (בודפשט, 1972; 1979)
* בית התרבות (סקסארד, 1980)
* בונהאד (תערוכת יצירת חיים, 1982)
* אולם מדניאנסקי (תערוכת זיכרון, בודפשט, 1984)

== יצירותיו באוספים ציבוריים ==
* ספרייה עירונית אימרה שוימאר (בונהאד)
* הגלריה הלאומית של הונגריה (בודפשט)

== פרסים והוקרה ==
* מסדר העבודה דרגת כסף (1974)
* מדליית "למען תרבות סוציאליסטית"

== לקריאה נוספת ==
* [https://mek.oszk.hu/00300/00355/html/ABC00523/02025.htm לקסיקון ביוגרפי הונגרי]. עורכת ראשית אגנש קניירש. בודפשט, 1994
* לקסיקון אמנות. עורכת אחראית אדית לייטה. בודפשט, 1965-1968.
* [http://nevpont.hu/view/6045 נקודת שם] : עורך פיטר קוזאק
* [https://www.kieselbach.hu/muvesz/bokor-vilmos_10731 ביוגרפיה] בעמוד גלריית קיזלבך
* [https://artportal.hu/lexikon-muvesz/bokor-vilmos-4085/ ביוגרפיה] בעמוד פורטל האמנות
* טיבור ברבאש: ל[https://adtplus.arcanum.hu/hu/view/Nepszabadsag_1984_03/?query=%22Bokor%20Vilmos%22&pg=162&layout=s זכרו של וילמוש בוקור] נפסבדשאג, שנתון 42, גיליון 62

== קישורים חיצוניים ==
* [https://www.vatera.hu/bokor-vilmos-1897-1984-festomuvesz-gyonyoru-munkaja-osz-cimmel-3103673900.html וילמוש בוקור:סתיו]

== הערות שוליים ==

קטגוריה:ציירים יהודים הונגרים
קטגוריה:ניצולי השואה: הונגריה
קטגוריה:חיילים יהודים במלחמת העולם הראשונה
קטגוריה:בוגרי אוניברסיטת אטווש לוראנד בודפשט
קטגוריה:בוגרי האוניברסיטה ההונגרית לאמנויות יפות
קטגוריה:אנשי צבא אוסטרו-הונגרים במלחמת העולם הראשונה
קטגוריה:בונהאד: אישים
קטגוריה:בוגרי אקדמיה ז'וליאן
קטגוריה:הונגרים שנולדו ב-1897
קטגוריה:הונגרים שנפטרו ב-1984